# Käyttöopas

# Henkilökohtainen tietokone VAIO Fit 14/15SVF14A1/SVF15A1

Tulosta

## SD-muistikortin käyttöön liittyviä huomautuksia

Lue seuraavat muistikortin oikeaa käyttöä koskevien varotoimien kuvaukset huolellisesti ennen SD-muistikortin käyttämistä.

- Säilytä SD-muistikortti lasten ulottumattomissa. Sen nielaiseminen voi aiheuttaa tukehtumisriskin.

- Älä kosketa SD-muistikortin liitintä sormillasi tai metalliesineillä.

- SD-muistikortti sisältää herkkiä sähkökomponentteja. Älä taivuta tai pudota sitä tai altista sitä iskuille.

- Älä pura SD-muistikorttia tai tee siihen muutoksia.

- Älä kastele SD-muistikorttia.

- Älä käytä tai säilytä muistikorttia tilassa, jossa se voi altistua:

  - korkeille lämpötiloille (esimerkiksi aurinkoiselle paikalle pysäköidyssä autossa)

  - suoralle auringonvalolle

  - suurelle ilmankosteudelle tai syövyttäville aineille

  - pölylle

- Käytä vain sellaisia SD-muistikortteja ja sovittimia, jotka ovat VAIO-tietokoneesi tukemien standardien mukaisia. Yhteensopimattomat kortit ja sovittimet saattavat juuttua korttipaikkaan ja vahingoittaa tietokonetta.

- Kirjoitussuojatulle SD-muistikortille ei voi kirjoittaa tietoja.

- Tärkeät tiedot kannattaa varmuuskopioida.

- Tallennetut tiedot saattavat hävitä tai vioittua seuraavissa tilanteissa:

  - SD-muistikortti irrotetaan tai VAIO-tietokone sammutetaan, kun tietoja luetaan tai kirjoitetaan SD-muistikortille/kortilta.

  - SD-muistikorttia käytetään paikassa, jossa staattinen sähkö tai sähköiset häiriöt vaikuttavat muistikorttiin.

- Säilytä SD-muistikorttia kotelossa sitä kuljettaessasi staattisen sähkön kertymisen estämiseksi.

- Ennen kuin käytät SD-muistikorttia muussa laitteessa kuin tietokoneessa, kuten digitaalikamerassa tai kannettavassa äänilaitteessa, alusta SD-muistikortti kyseisen laitteen avulla.

  Kaikki laitteet eivät ehkä tue tietokoneiden tiedostomuotoa ja niissä näkyy kehote, jossa suositellaan SD-muistikortin alustamista. Kopioi tällöin SD-muistikortin tiedot VAIO-tietokoneeseen ja alusta muistikortti laitteen avulla. Kaikki SD-muistikortin tiedot poistetaan, kun alustat sen.

  Lisätietoja on laitteen mukana toimitetussa oppaassa.

- Älä aseta SD-muistikorttipaikkaan vieraita esineitä.

- SD-muistikorttipaikkaa voi käyttää vain tuettujen muistikorttien lukemiseen tai niille kirjoittamiseen, niitä ei voi käyttää muihin tarkoituksiin.

- Tammikuussa 2013 saatavana olleet SD-muistikortit (kapasiteetti enintään 2 Gt), SDHC-muistikortit (kapasiteetti enintään 32 Gt) ja SDXC-muistikortit (kapasiteetti enintään 128 Gt) on testattu ja todettu yhteensopiviksi VAIO-tietokoneen kanssa. Kaikkien SD-, SDHC- ja SDXC-muistikorttien yhteensopivuutta tietokoneen kanssa ei taata.

- VAIO-tietokoneen SD-muistikorttipaikka ei tue SD-, SDHC- ja SDXC-muistikorttien tekijänoikeussuojaominaisuutta.

- Älä yritä asettaa muistikorttipaikkaan yhteensopimatonta muistikorttia tai muistikorttisovitinta. Yhteensopimaton muistikortti tai muistikorttisovitin voi juuttua muistikorttipaikkaan, ja se voi vahingoittaa VAIO-tietokonetta.

- Jotkin SD-muistikortit, kuten UHS (Ultra High Speed) -tiedonsiirtoa tukeva muistikortit, saattavat kuumentua merkittävästi, kun muistikorttia käytetään jatkuvasti. Odota tällöin hetki ennen muistikortin poistamista, jotta muistikortti ehtii jäähtyä.

Siirry sivun alkuun

### Aiheeseen liittyvää

- SD-muistikorttien kytkeminen
- SD-muistikorttien poistaminen

Siirry sivun alkuun